Puhkusele kaasavõtmiseks sobiva päikesekaitsetoote valimine on nüüd lihtsam tänu kõnealuste toodete selgemat märgistamist käsitlevatele ELi nõuetele. Valige toode, mis kaitseb nii UV-B, kui ka UV-A kiirguse eest. UV-B kiirgus suurendab vähiriski ning põhjustab päikesepõletust. SPF-faktor (väljendatuna numbrites kuni 50ni) viitab UV-B kiirguse eest kaitstuse tasemele. UV-A kiirgus põhjustab naha vananemist ning mõjutab immuunsüsteemi. Nüüdsest on toodetel UV-A logo, mis viitab vajalikule kaitsetasemele UV-A kiirguse vastu. Nõutava taseme aluseks on standardne katsemeetod. Kaovad sellised eksitavad väljendid nagu "täielik kaitse" või "päikeseblokaator". Päikesekaitsetoodete kasutamine on loomulikult ainult üks viis enda kaitsmiseks päikese kahjuliku mõju eest.